Muhammad Ali

Muhammad Ali (føddur Cassius Marcellus Clay Jr.;http://www.usatoday.com/story/sports/boxing/2016/07/11/muhammad-ali-name-change-cassius-clay/86956544/ 17. januar 1942 – 3. juni 2016) var ein amerikanskur olympiskur ítróttarmaður, yrkisboksleikari og aktivistur. Hann er ein av kendastu ítróttarfólkum í 20. øld. 

Cassius Clay var føddur og uppvaksin í Louisville, Kentucky í USA. Hann byrjaði at venja amatørboksing tá ið hann var tólv ára gamal. Tá hann var átjan ára gamal, vann hann eina gullmedalju  til olympisku leikirnar í Róm í 1960. Stutt eftir tað skifti hann átrúnað til islam. Tá Clay var 22 ár í 1964, vann hann tveir boksititlar frá Sonni Liston. Tað var tá at hann skifti navn frá Cassius Clay til Muhammad Ali, tí hann føldi at Cassius Clay var eitt "trælanavn".http://www.gilderlehrman.org/history-by-era/civil-rights-movement/essays/importance-muhammad-alihttp://hollowverse.com/muhammad-ali/

Í 1966, tvey ár aftaná at hava vunnið tungvektsbokstittulin frá Sonni Liston, forargaði Ali ta amerikonsku stjórnina við at nokta at skriva seg inn í tann amerikanska herin. Hann var ímóti amerikanska virkseminum í Vjetnam, og segði sín átrúnað vera orsøkina til avgerð sína.Roberts, Randy (1991) Winning is the only thing: Sports in America since 1945. Johns Hopkins University Press. Síða 171-172 Hann var seinni handtikin og funnin sekur í at mótsiga hernaðarskyldu. Eisini vóru bokstitlar hansara tiknir frá honum. Hann mótmælti fyri hægstarætti í USA, sum læt dómin falla í 1971.http://www.portlandmercury.com/portland/not-so-fast/Content?oid=10883366http://www.nytimes.com/2013/06/21/sports/in-alis-voice-from-the-past-a-stand-for-the-ages.html

Ali er mettur at vera ein av bestu tungvektboksarum í 20. øld. Hann var seks ferði valdur sum "ársins nevaleikari" í blaðnum The Ring. Hann var valdur sum "Besti ítróttarmaður í 20. øld" av Sports Illustrated og BBC. Sjónvarpstøðin ESPN nevndi hann triðja besta ítróttarmann í 20. øld. Ali hevði eyknevnið "the Greatest" og var við í fleiri søguligum boksdystum.espn.go.com/sports/boxing/topics/_/page/muhammad-ali Har ímillum kunna nevnast: Fight of the Century, Super Fight II, Thrilla in Manilla, og The Rumble in the Jungle, har hann bardist við George Foreman.

Í tí tíðini tá Ali bardist sum mest, var tað venjan at umboðsmenn boksarana tóku sær av at tosa við fjølmiðlar. Ali stórtreivst í kastljósinum, har hann ofta kundi vera ágangandi og margháttligur.https://www.youtube.com/watch?v=JwPPM_vaNrIhttps://www.youtube.com/watch?v=J6Hey54O6Qs Hann var kendur fyri at útspilla mótstøðuleikaranar, og tosaði ofta skjótt, í rími, ella yrkingum. Hetta gjørdi hann eisini undir yrkisleið síni sum aktivistur.http://www.nytimes.com/2016/06/09/opinion/muhammad-ali-the-political-poet.htmlhttp://www.rollingstone.com/music/news/muhammad-ali-worlds-greatest-boxer-was-also-hip-hop-pioneer-20160604http://www.rollingstone.com/culture/news/muhammad-ali-4-ways-he-changed-america-20160605 Sum tónleikari tosaði Ali inn á tvær plátur og var við í einum rútmu/blues sangi. Hetta fekk hann tvær Grammy tilnevningar fyri. Sum sjónleikari var hann við í fleiri filmum og einum Broadway songleiki. Ali skrivaði tvær sjálvsævisøgur, eina undir yrkisleið sínari sum boksari og eina aftaná.

Eftir at Ali gavst sum boksari í 1981, gav hann lív sítt til átrúnaðar- og góðgerðarstarvsemi. í 1984 greindist hann við Parkinsonsjúku, sum læknar hansara mettu, at var komið av skaða í heilanum, ið hann hevði mátt fingið undir starvi sínum sum boksari. Sum Ali fór versnandi av sjúkuni, minkaðu eisini tær almennu upptraðkaninar. Familja Ali tók sær av honum til deyða hansara í Arizona tann 3. juni 2016.

 Keldur 

Bólkur:Føðingar í 1942
Bólkur:Andlát í 2016
Bólkur:Afroamerikanarar
Bólkur:Amerikanskir nevaleikarar
Bólkur:Amerikanskir aktivistar
Bólkur:Amerikanskir rithøvundar
Bólkur:Amerikanskir sjónleikarar
Bólkur:Amerikanskir tónleikarar